Diari Oficial de la Generalitat Valenciana


Sumari del DOGV 5977, del 18-03-2009 (2009/2881)

RESOLUCIÓ de 25 de febrer de 2009, de la secretària autonòmica de Justícia, per la qual s'acorda inscriure la baixa, en el Registre de Fundacions de la Comunitat Valenciana, de la Fundació Vicente Roig Martínez.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5977

Data del DOGV
:   18-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2881


Data del document
:   25-02-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat
    * registre de documents

RESOLUCIÓ de 25 de febrer de 2009, de la secretària autonòmica de Justícia, per la qual s'acorda inscriure la baixa, en el Registre de Fundacions de la Comunitat Valenciana, de la Fundació Vicente Roig Martínez.  
 [2009/2881]  
Vist l'expedient de baixa d'inscripció registral de la Fundació Vicente Roig Martínez, resulten els següents:  
Fets  
Primer. La Fundació es va inscriure per Orde del Ministeri d'Instrucció Pública i de Belles Arts, de data 4 de novembre de 1915.  
Segon. Que per Sentència núm. 12/09, de 23 de gener, dictada pel Jutjat de Primera Instància núm. 23 de València, s'estima la demanda interposada per la Generalitat Valenciana contra el Patronat de la Fundació Vicente Roig Martínez, i declara la seua extinció per la impossibilitat de realització del fi fundacional.  
TERCER. Que no consta,en aquest Registre de Fundacions de la Comunitat Valenciana, cap patrimoni que haja de ser objecte de liquidació.  
Fonaments de dret  
Primer. L'article 13 del Decret 7/2007, de 28 de juny, del pesident de la Generalitat, pel qual es determinen les cnselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de fundacions, corresponent-li al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la secretaria autonòmica de Justícia (DOGV de 21 de novembre de 2007, núm. 5644).  
Quart. Declarada l'extinció de la Fundació, per la impossibilitat de realització del fi fundacional, a l'empara del que estableixen els articles 31 i 32 de la Llei 50/2002, de 26 de desembre, de Fundacions, i tenint en compte que no consta en aquest Registre l'existència de béns i drets en el patrimoni d'aquesta, resulta procedent donar de baixa, en el Registre de Fundacions de la Comunitat Valenciana, la Fundació Vicente Roig Martínez, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 8/2008, de 3 de juliol.  
Vistos els preceptes legals citats i la resta de generals de pertinent aplicació, resolc  
Inscriure la baixa en el Registre de Fundacions de la Comunitat Valenciana, de la Fundació Vicente Roig Martínez.  
València, 25 de febrer de 2009.- La secretària autonòmica de Justícia: Patricia Montagud Alario.